V knižnici sa 14. septembra odmeňovali najlepší detskí čitatelia. Išlo o podujatie, ktoré sa koná každoročne v našom, ale aj v iných mestách na Slovensku. Deti, ktoré sú čitateľmi Mestskej knižnice v Krupine, sa dočkali vyhodnotenia svojej snahy za rok 2015.
Kráľovnou detských čitateľov sa stala Miriam Verónyová, žiačka základnej školy E.M.Šoltésovej v Krupine. Za minulý rok prečítala 81 kníh. Podujatie otvoril Matúš Posádka, žiak Základnej umeleckej školy v Krupine, spevom a hrou na flaute a tak sa celé podujatie nieslo v slávnostnom duchu.